Autoritarismi
Autoritaarista valtiota hallitsee keskitetysti yksi henkilö tai "juntta" (esimerkiksi sotilasdiktatuuri). Hallinto toimii yleensä ilman kansanedustusta, tai edustuksellisuus on tiukasti rajattu hallinnon kannattajiin. Hallinnon toimien ulkopuolista valvontaa ei ole järjestetty. Tyypillisesti autoritaarisen valtion johto on tietty eliittiryhmä, joka vallassa pysyäkseen käyttää painostusta.
Sotilasdiktatuuri
Sotilasdiktatuuri on hallitusmuoto, jossa poliittinen valta kuuluu tosiasiallisesti armeijalle. Kuten mikä tahansa diktatuuri, sotilasdiktatuuri saattaa olla virallinen tai epävirallinen. Valtion johdossa saattaa olla sotilaiden muodostama juntta, tai siviilihallinnosta riippumaton armeija pitää valtaa väkivallan uhalla. On olemassa myös sekamuotoja, joissa armeija käyttää hyvin vahvaa poliittista vaikutusvaltaa olematta silti täysin hallitseva.